கேள்வி: வெள்ளோடு ராசா கோயில் - வரலாறு பற்றி நீங்கள் என்ன அறிந்துள்ளீர்கள்?
பதில்: இக்கோயில் பதினான்காம் நூற்றாண்டைச் சேர்ந்தது. Chennai News - Times of India|last=Dec 1|first=TNN /|last2=2015|website=The Times of India|language=en|access-date=2022-04-07|last3=Ist|first3=03:05}} நாமக்கல் உள்ள வாழவந்தி நாட்டு பிள்ளைக்கரையாற்றூரில் புதிதாகத் திருமணமான எழுபது வேட்டுவக் கவுண்டர் வாலிபப் போராளிகள் , தாரமங்கலம் ஆவணிப்பேரூர் பூவாணிய நாட்டுப் பொத்தி பட்டக்காரருடன் நடந்த போரில், தங்கள் நண்பர்களும், கூட்டாளிகளுமான பூந்துறை நாட்டு கொங்கு வெள்ளாள நாட்டுக்கவுண்டர்களுகவும் தங்கள் இன்னுயிரை தியாகம் செய்தனர். அந்த நாட்டுக்கவுண்டரே வெள்ளோடு சாத்தந்தை குல ராசா சாமி ஆவார். கொமாரபாளையம் ஆலத்தூரில் எல்லைப் போர் நடந்தது . இவர்களின் மணப்பெண்கள் அருகில் உள்ள காப்பறா மலையில் அவர்களுடன் சதி உடன்கட்டையேறி இறந்தனர். மசரி என்ற முஸ்லிம் பெண்ணின் மகன்களான இரண்டு முஸ்லீம் சகோதரர்கள் துணையாகப் போரில் இறந்தனர். திங்களூர், சிங்காநல்லூர் மற்றும் திடுமல் ஆகிய இடங்களில் உள்ள அப்பிச்சிமார் மடங்கள் எனப்படும் இடங்களில் இந்நாயகர்கள் தெய்வமாக வணங்கப்படுகிறார்கள். அறுபது வேட்டுவக் கவுண்டர்களும் சைவ தெய்வங்களாக இருந்தாலும், முஸ்லிமான மசரி அம்மனுக்கு தனியாக மிருகபலி கொடுக்கப்படுகிறது. ராசா சாமி தன் பரிவாரங்களுடன் சமாதியான இடம்தான் அறநிலையத்துறை நிர்வாகத்தில் உள்ள பழைய ராசா சுவாமி கோயில். கொங்கு வேளாளர் சாத்தந்தை குலத்தைச்சேர்ந்தவர்களாலும், காஞ்சிக்கோயில் நாட்டுக் கவுண்டர்களான மொளசி கன்ன குலத்தவர்களாலும் குலதெய்வமாக வணங்கப்படுகின்றனர். பழங்கால காவியமான அப்பிச்சிமார் காவியம், ராசா சாமியையும், அவர்களது உயிர் நண்பர்களான அப்பிச்சிமார் மற்றும் மசரி அம்மன் ஆகியோரைப் பற்றியது.
கேள்வி: வெள்ளோடு ராசா கோயில் - கோயில் அமைப்பு குறித்து விரிவாக சொல்லுங்கள்.
பதில்: இக்கோயிலில் ராஜா சுவாமி மற்றும் மசரியம்மான் சன்னதிகள் தனித்தனியே உள்ளன. மசரி அம்மனுக்கான வடக்கு பலிபூஜை வாசல் மிருகபலித் தடைச்சட்ட காலத்தில் அடைக்கப்பட்டது. 2004இல் அச்சட்டம் திரும்பப்பெறப்பட்டாலும், அவ்வாசல் அடைக்கப்பட்டே உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து சமய அறநிலையத் துறையின் கட்டுப்பாட்டில் உள்ளது. பரம்பரை அல்லாத குலக்கோயில் (scheme) திட்ட அறங்காவலர் அமைப்பால் நிர்வகிக்கப்படுகிறது.
கேள்வி: வெள்ளோடு ராசா கோயில் - பூசைகள் பற்றி விளக்கவும்.
பதில்: இக்கோயிலில் இரண்டு காலப் பூசைகள் நடக்கின்றன. ஆடு, கோழிகள் வெளியிலிருந்தே மசரி அம்மனுக்குப் பலி இடப்படுகின்றன. 1950 மிருகபலித்தடைச்சட்டம் இடப்பட்டபோது, மசரி அம்மனின் வடக்கு பலி வாசல் அடைக்கப்பட்டது. 2004இல் அச்சட்டம் திரும்பப்பெறப்பட்டபோதும், வாசல் திறக்கப்படவில்லை. ஆடி மாதம் அமாவாசை முக்கிய திருவிழாவாக நடைபெறுகிறது. சித்திரை மாதம் தமிழ் புத்தாண்டு திருவிழாவாக நடைபெறுகிறது.